LINE * VERSE
   
  1              1:17

   2              

   3

   4             

   5

   6             1:18

   7

   8             

   9             1:19

 10

 11             1:20

 12

 13             

 14

 15             1:21

 16             

 17             1:22

 18             1:23

 19             

 20   

 21             1:24

 22             

 23	  1:25

 24             

 25             2:1

 26

 27	  2:2

 28

 29             2:3

Ytmd ܒ݂݁ܪܸܘܿܢܸܘܿܬ݁ܵܐ    MATAI                Pg 3
      1:17    to    2:3  
Based on Transcription of KHABOURIS CODEX by S. P. Silver 2006
‏  ‏ ܝܹܫܘܲܥ ܕ݂݁ܡܹܬܩܪܹܐ ܡܫܼܝܚܵܐ ܀ ܟ݁ܠܗܹܝܢ ܗܵܟܼܝܠ ܫܸܪܒ݂݁ܬ݂ܵܐ ܡܢ ܐܸܒ݂ܪܵܗܵܡ ܥܕ݂ܸܡܵܐ ܠܕ݂ܸܘܼܝܕ݂ ܫܸܪܒ݂݁ܬ݂ܵܐ ܐܸܪܒ݂ܸ݁ܥܹܣܪܹܐ ܘܡܸܢ ܕ݁ܲܘܼܝܕ݂ܥܕ݂ܸܡܵܐ ܠܓܵܠܘܿܬ݂ܵܐ ݈ܕ݂݁ܒ݂ܵܒ݂ܹܠ ܫܸܪܒ݂݁ܬ݂ܵܐ ܐܸܪܒ݂ܸ݁ܥܹܣܪܹܐ ܘܡܸܢ ܓ݁ܵܠܘܿܬ݂ܵܐ ܕ݂݁ܒ݂ܵܒ݂ܹܠ ܥܕ݂ܸܡܵܐ ܠܸܡܫܼܝܚܵܐ ܫܸܪܒ݂݁ܬ݂ܵܐ ܐܸܪܒ݂ܸ݁ܥܹܣܪܹܐ ܀ ܝܸܠܕ݂ܹ݁ܗ ܕ݂ܹ݁ܝܢ ܕ݂݁ܝܹܫܘܿܥ ܡܫܼܝܚܵܐ ܗܵܟܸܢܵܐ ܗܘܵܐ ܟܸ݁ܕ݂ ܡܟܼܝܪܵܐ ܗܘܵܬ ܡܸܪܝܸܡ ܐܹܡܹܗ ܠܝܸܘܣܹܦ ܥܸܕ݂  ݈ܠܵܐ ܢܹܫܬܸ݁ܘܬ݁ܦܘܿܢ ܐܹܫܬܸ݁ܟܚܸܬ ܒ݂݁ܵܛܢܵܐ ܡܸܢ ܪܘܿܚܵܐ ܕ݂݁ܩܘܿܕ݂ܫܵܐ ܀ ܝܸܘܣܹܦ ܕ݂ܹ݁ܝܢ ܒ݂ܸ݁ܥܠܵܗ ܟܼ݁ܐܢܵܐ ܗܘܵܐ ܘܵܠܹܐ ܨܒ݂ܵܐ ܕ݁ܲܢܦܸܪܣܹܝܗ ܘܹܐܬܪܸܥܼܝ ܗܘܵܐ ܕ݂݁ܡܸܛܫܝܵܐܝܼܬ ܢܹܫܪܹܝܗ ܀ ܟܸ݁ܕ݂ ܗܵܠܹܝܢ ܕ݂ܹ݁ܝܢ ܐܹܬܪܸܥܼܝ ܐܹܬܚܙܼܝ ܠܹܗ ܡܸܠܸܐܟܵܐ ܕ݂݁ܡܵܪܝܵܐ ܒ݂݁ܚܹܠܡܵܐ ܘܹܐܡܸܪ ܠܹܗ ܝܸܘܣܹܦ ܒ݂ܸ݁ܪܹܗ ܕ݂݁ܕ݂ܸܘܼܝܕ݂ ܠܵܐ ܬܹ݁ܕ݂ܚܸܠ ܠܡܹܣܸܒ݂ ܠܡܸܪܝܸܡ ܐܸܢܬ݁ܬ݂ܵܟ ܗܘܿ ܓܹ݁ܝܪ ܕ݂ܹ݁ܐܬܼܝܠܹܕ݂ ܒ݂ܹ݁ܗ ܡܸܢ ܪܘܿܚܵܐ ܗܘܿ ܕ݂݁ܩܘܿܕ݂ܫܵܐ܀ ܬܼ݁ܐܠܸܕ݂ ܕ݂ܹ݁ܝܢ ܒ݂ܼ݁ܪܵܐܘܬ݂ܹܩܪܹܐ ܫܡܹܗ ܝܹܫܘܿܥ ܗܘܸ ܓܹ݁ܝܪ ܢܸܚܹܝܘܗܝ ܠܥܸܡܹܗ ܡܸܢ ܚܛܵܗܸܝܗܘܿܢ܀ ܗܵܕ݂ܹܐ ܕ݂ܹ݁ܝܢ ܟ݁݊ܠܹܗ ܕ݁ܲܗܘܸܬ ܕ݂݁ܢܹܬܡܸܠܹܐ ܡܹܕ݂ܹ݁ܡ ܕ݂ܹ݁ܐܬ݂ܐܡܸܪ ܡܸܢ ܡܵܪܝܵܐ ܒ݂݁ܝܸܕ݂ ܢܒ݂ܸܝܸܐ ܀ ܕ݂݁ܗܵܐ ܒ݂݁ܬܘܿܠܬ݁ܵܐ ܬܹ݁ܒ݂ܛܸܢ ܘܬܼܐܠܸܕ݂ ܒ݂ܼ݁ܪܵܐ ܘܢܹܩܪܘܿܢ ܫܡܹܗ ܥܸܡܲܢܘܿܐܝܼܠ ܕ݂݁ܡܹܬ݁ܬܸ݁ܪܓܸ݁ܡ ܥܸܡܸܢ ܐܸܠܵܗܸܢ܀ ܟܸ݁ܕ݂ ܩܵܡ ܕ݂ܹ݁ܝܢ ܝܸܘܣܹܦ ܡܸܢ ܫܹܢܬ݂ܹܗ ܥܵܒ݂ܹܕ݂  ݈ܐܸܝܟܸ݁ܢܵܐ ܕ݁ܲܦܩܸܕ݂ ܠܵܗ ܡܵܠܸܐܟܹܗ ܕ݂݁ܡܸܪܝܵܐ ܘܕ݂ܸܒ݂ܪܹܗ  ܠܵܐܢܬ݁ܬ݂ܹܗ ܀ ܘܵܠܹܐ ܚܲܟܸܡܵܗܿ ܥܕܸ݁ܡܵܐ ܕ݁ܝܠܹܕ݂ܬ݂ܹܗ  ܠܵܒ݂ܪܗܿ ܒ݂݁ܘܿܟܪܵܐ ܘܸܩܪܵܬ ܫܡܹܗ ܝܹܫܘܿܥ ܀    ݈ܟܸ݁ܕ݂ ܕ݂ܹ݁ܝܢ ܐܹܬܼܝܠܹܕ݂ ܝܹܫܘܿܥ ܒ݂݁ܒ݂ܹܝܬ ܠܚܹܡ ܕ݁ܝܗܘܿܕ݂ܵܐ ܒ݂݁ܝܸܘܡܸܝ ܗܹܪܵܘܕ݂ܹܣ ܡܸܠܟ݁ܵܐ ܐܹܬܸܘ ܡܓܘܿܫܹܐ ܡܸܢ ܡܸܕ݂ܢܚܵܐ ܠܸܐܘܪܼܫܠܹܡ ܀ ܘܵܐ݀ܡ݁ܪܝܼܢ ܐܸܝܟܸ݁ܘ ܡܲܠܟ݁ܵܐ ܕ݁ܝܗܘܿܕ݂ܵܝܵܐ ܕ݂ܹ݁ܐܬܼܝܠܹܕ݂ ܚܵܙܹܝܢ ܓܹ݁ܝܪ ܟ݂ܘܟ݁ܒ݂ܹܗ ܒ݂݁ܡܸܕ݂ܢܚܵܐ ܘܹܐܬܸܝܢ ܠܸܡܸܣܓܸ݁ܕ݂ ܠܹܗ ܀ ܫܡܵܥ ܕ݂ܹܝܢ

 	       		

 	       		       			by Florin C Bodin, orynider@gmail.com